**Diego Castro Giménez**, nado en Pontevedra o 2 de xullo de 1982, é un exfutbolista galego, que xogaba de extremo esquerdo. Fillo do adestrador Fernando Castro Santos, comezou a súa carreira no Pontevedra, antes de militar na Primeira División nas filas do Málaga, o Sporting de Gijón e o Getafe. En 2015 fichou polo Perth Glory australiano, no que militou durante os seguintes seis anos, converténdose na maior lenda da historia do club. Está considerado por algúns como o mellor futbolista da historia da liga australiana.

Traxectoria
-----------

### Inicios

Comezou a xogar no equipo de fútbol base do seu colexio, o Sagrado Corazón, destacando con 11 anos no torneo escolar EDIT. Posteriormente xogou na Agrupación Xuvenil Lérez e na ACD A Seca, disputando con este último equipo a División de Honra Xuvenil.

### Pontevedra

No 2001 pasou ao Pontevedra, da Segunda División B, sendo o xogador de menos idade do equipo dirixido polo asturiano Raúl González. Debutou na categoría de bronce na segunda xornada da tempada 2001/02, unha vitoria por 1-0 sobre o Barakaldo en Pasarón, saltando ao terreo de xogo nos minutos finais como substituto de Xaco. Completou a súa primeira tempada como futbolista con 24 partidos e 2 goles, pero a súa explosión chegou na seguinte campaña, na que anotou 12 goles, 3 deles na promoción de ascenso a Segunda.

### Málaga B

En 2003 fichou polo Málaga B, daquela en Segunda División. A súa estrea na categoría de prata produciuse na terceira xornada, nun partido ante o Getafe. Militou tres tempadas no filial malaguista, disputando un total de 90 partidos oficiais, nos que marcou dous goles. O 4 de decembro de 2005 debutou co primeiro equipo do Málaga na Primeira División, nun encontro ante o Osasuna na Rosaleda, substituíndo no segundo tempo a Edgar. Na seguinte xornada xogou contra o Real Madrid.

### Sporting de Gijón

En 2006 fichou polo Sporting de Gijón, nese momento en Segunda. No equipo de Manolo Preciado compartiu dianteira con David Barral e Congo, e na tempada 2007/08 conseguiu o ascenso á Primeira División. TItular indiscutible tamén na máxima categoría, ao remate da tempada 2008/09 foille concedido o Trofeo Molinón de Prata como mellor xogador do equipo. Nas dúas seguintes tempadas foi o máximo goleador do equipo, con 10 e 9 tantos respectivamente. Militou no Sporting durante cinco tempadas, todas ás ordes de Preciado, e sumou un total de 174 partidos oficiais e 39 goles co equipo.

### Getafe

En maio de 2011 anunciouse a súa incorporación ao Getafe. Marcou sete goles en cada unha das súas dúas primeiras tempadas no equipo xetafense, ás ordes de Luis García Plaza, obtendo un 10º e un 11º postos en liga respectivamente. As súas cifras goleadoras reducíronse nas dúas seguintes campañas, nas que chegou a coincidir no equipo con outros tres futbolistas galegos (Borja Fernández, Pedro Mosquera e Roberto Lago). Deixou o Getafe no verán de 2015, despois de 139 partidos de 19 goles.

### Perth Glory

A continuación, e con 33 anos, decidiu saír ao estranxeiro, fichando polo Perth Glory da A-League de Australia. Debutou no fútbol australiano na primeira xornada de liga, unha derrota por 3-2 ante o Central Coast Mariners, e dúas semanas despois marcou o seu primeiro gol, nunha vitoria por 3-1 sobre o Adelaide United no HBF Park. O 24 de xaneiro de 2016 marcou por primeira vez na súa carreira dous goles nun mesmo partido, na vitoria por 1-6 sobre o Newcastle Jets, e repetiu con outros dous goles na seguinte xornada diante do Melbourne Victory.

Pechou a súa primeira tempada en Australia Occidental como o cuarto máximo goleador da A-League, con 13 tantos, e foi galardoado coa Medalla Johnny Warren como o mellor xogador do campionato. O equipo disputou as Series Finais e tamén a final da FFA Cup, na que perdeu ante o Melbourne Victory. Na seguinte campaña os seus números foron semellantes e o Perth Glory clasificouse de novo para as Series Finais, caendo eliminado por segundo ano consecutivo diante do Melbourne City.

Na tempada 2018/19 capitaneou o equipo, proclamándose campión da liga regular por primeira vez na historia do club. Nas Series Finais, o Perth acadou a gran final, que se celebrou no Perth Stadium diante de 56.371 seareiros, pero acabou perdendo na quenda de penaltis ante o Sydney FC, despois de que o encontro rematase sen goles. Diego Castro foi elixido no Equipo do Ano da liga. Na tempada 2019/20 debutou na Liga de Campións da AFC, portando o brazalete de capitán nun encontro ante o FC Tokyo. Disputou cinco partidos da fase de grupos, na que o seu equipo acabou último.

Deixou o Perth en outubro de 2021, despois de 149 partidos oficiais, 49 goles e 30 asistencias, e sendo considerado a maior lenda da historia do club e un dos mellores futbolistas da historia da liga australiana

Estatísticas
------------

Partidos e goles por equipo, tempada e competición| Equipo | Tempada | Liga | Copa | Promociónde ascenso | Continental | Total |
| --- | --- | --- | --- | --- | --- | --- |
| División | Partidos | Goles | Partidos | Goles | Partidos | Goles | Partidos | Goles | Partidos | Goles |
| Pontevedra CF | 2001–02 | Segunda División B | 21 | 2 | 0 | 0 | 3 | 0 | — | 24 | 2 |
| 2002–03 | Segunda División B | 33 | 9 | 2 | 0 | 5 | 3 | — | 40 | 12 |
| Total | 54 | 11 | 2 | 0 | 8 | 3 | — | 64 | 14 |
| Málaga B | 2003–04 | Segunda División B | 24 | 0 | — | — | — | 24 | 0 |
| 2004–05 | Segunda División B | 33 | 1 | — | — | — | 33 | 1 |
| 2005–06 | Segunda División B | 33 | 1 | — | — | — | 33 | 1 |
| Total | 90 | 2 | — | — | — | 90 | 2 |
| Málaga | 2005–06 | La Liga | 2 | 0 | 0 | 0 | — | — | 2 | 0 |
| Sporting Gijón | 2006–07 | Segunda División | 38 | 7 | 0 | 0 | — | — | 38 | 7 |
| 2007–08 | Segunda División | 37 | 7 | 1 | 0 | — | — | 38 | 7 |
| 2008–09 | La Liga | 32 | 6 | 2 | 0 | — | — | 34 | 6 |
| 2009–10 | La Liga | 35 | 10 | 0 | 0 | — | — | 35 | 10 |
| 2010–11 | La Liga | 28 | 9 | 1 | 0 | — | — | 29 | 9 |
| Total | 170 | 39 | 4 | 0 | — | — | 174 | 39 |
| Getafe | 2011–12 | La Liga | 31 | 7 | 0 | 0 | — | — | 31 | 7 |
| 2012–13 | La Liga | 34 | 7 | 3 | 0 | — | — | 37 | 7 |
| 2013–14 | La Liga | 32 | 1 | 3 | 0 | — | — | 35 | 1 |
| 2014–15 | La Liga | 32 | 3 | 4 | 1 | — | — | 36 | 4 |
| Total | 129 | 18 | 10 | 1 | — | — | 139 | 19 |
| Perth Glory | 2015–16 | A-League | 26 | 13 | 3 | 0 | — | — | 29 | 13 |
| 2016–17 | A-League | 27 | 13 | 0 | 0 | — | — | 27 | 13 |
| 2017–18 | A-League | 22 | 7 | 0 | 0 | — | — | 22 | 7 |
| 2018–19 | A-League | 22 | 9 | 1 | 0 | — | — | 23 | 9 |
| 2019–20 | A-League | 18 | 4 | 1 | 0 | — | 2 | 0 | 21 | 4 |
| 2020–21 | A-League | 21 | 3 | 0 | 0 | — | 3 | 0 | 24 | 3 |
| Total | 136 | 49 | 5 | 0 | 8 | 3 | 5 | 0 | 149 | 49 |
| Total na carreira | 581 | 119 | 21 | 1 | 8 | 3 | 5 | 0 | 615 | 123 |

Vida persoal
------------

É fillo de Fernando Castro Santos, que fora futbolista do Pontevedra e adestrador de numerosos clubs, entre eles o propio Pontevedra e o Compostela, ao que ascendeu dende a Terceira División até a Primeira. Ten dous fillos: Iker e Zoe.

Palmarés
--------

Perth Glory
* **A-League (1):** Liga Regular 2018/19.

Notas
-----

1. 1 2  "Perth Glory striker Diego Castro hailed A-League's greatest ever" (en inglés). 13 de febreiro de 2019. Consultado o 7 de xuño de 2023.
2. 1 2  "The best foreigners to play in the Isuzu UTE A-League: Part 3" (en inglés). 24 de xaneiro de 2023. Consultado o 7 de xuño de 2023.
3. ↑  Fernández, José Manuel (23 de novembro de 2008). "Dieguito ya es jugador de Primera". *La Voz de Galicia* (en castelán). Consultado o 7 de xuño de 2023.
4. 1 2  "Una plantilla en su plenitud". *La Voz de Galicia* (en castelán). 14 de xullo de 2001. Arquivado dende o orixinal o 19 de maio de 2014. Consultado o 7 de xuño de 2023.
5. ↑  Rosety, Manuel (27 de xullo de 2009). "Diego Castro gana el Molinón de Plata" (en castelán). Consultado o 7 de xuño de 2023.
6. ↑  "Diego Castro confirma su marcha al Getafe y se despide del Sporting" (en castelán). 23 de maio de 2011. Consultado o 7 de xuño de 2023.
7. ↑  "Diego Castro, nombrado mejor jugador de la Liga australiana". *La Voz de Galicia* (en castelán). 26 de abril de 2016. Consultado o 8 de xuño de 2023.
8. ↑  "Perth Glory A-League Grand Final moves into extra time after VAR controversy" (en inglés). 19 de maio de 2019. Consultado o 8 de xuño de 2023.
9. ↑  Hytner, Mike (19 de maio de 2019). "A-League grand final: Sydney FC beat Perth Glory in penalty shootout – as it happened" (en inglés). Consultado o 8 de xuño de 2023.
10. ↑  "Phoenix duo Roy Krishna, Filip Kurto make PFA A-League team of season" (en inglés). 15 de maio de 2019. Consultado o 8 de xuño de 2023.
11. ↑  "FC Tokyo 1-0 Perth Glory". *Transfermarkt* (en inglés). Consultado o 8 de xuño de 2023.
12. ↑  Espiño, Diego (14 de outubro de 2021). "Diego Castro se despide del Perth Glory después de 6 años: "Ha sido uno de los mejores jugadores que jamás haya visto el fútbol australiano"". *Pontevedra Viva* (en castelán). Consultado o 8 de xuño de 2023.
13. 1 2 3 4 5 6 7 8 9 10 11 12 13 14 15  "Diego Castro: Diego Castro Jiménez". BDFutbol. Consultado o 23 September 2015.
14. 1 2 3 4 5 6  "Diego Castro". Soccerway. Consultado o 3 October 2015.
15. ↑  Calvo, Naso (9 de novembro de 2022). "Fernando Castro Santos: «Dejé el fútbol a los 61, me jubilé y ahora el día me pasa volando»". *La Voz de Galicia* (en castelán). Consultado o 8 de xuño de 2023.

Véxase tamén
------------

### Ligazóns externas

* Datos do xogador en futbolme.com *(en castelán)*

| * v
* c
* e
**Selección galega** - **Galicia–Ecuador (2006)** |
| --- |
| 
* Diego López
* Roberto
* Barragán
* Roberto Lago
* Noguerol
* Capi
* Rubén
* Manuel
* Viqueira
* Borja
* Diego Castro
* Iago
* Nano
* Julio Álvarez
* Couñago
* Losada
* Trashorras
* Jonathan Pereira
* Jonathan Vila
* Fuentes
* Seleccionadores: Arsenio Iglesias e Fernando Vázquez

 |  |

| * v
* c
* e
**Selección galega** - **Galicia–Camerún (2007)** |
| --- |
| 
* Diego López
* Roberto
* Queco
* Barragán
* Roberto Lago
* Iago Bouzón
* Piscu
* Jonathan Aspas
* Noguerol
* Rubén
* Viqueira
* Borja
* Diego Castro
* Sito
* Iago
* Nano
* Julio Álvarez
* Pablo Álvarez
* Couñago
* Trashorras
* Jonathan Pereira
* Jonathan Vila
* Seleccionadores: Arsenio Iglesias e Fernando Vázquez

 |  |

|  |  |
| --- | --- |
| Control de autoridades | 
* Wd: Q553163
* As: 14662
* BDFutbol: 571
* FootballDatabase: 13591
* SoccerBase: 53652
* Soccerway: 59237
* Transfermarkt: 57791
* UEFA: 250015860
* Worldfootball: diego-castro

 |